Matis Leima

Matis Leima (sündinud 16. märtsil 1992) on eesti helilooja, muusik ja pedagoog. Leima lõpetas põhikooli Saku Gümnaasiumis ja gümnaasiumi lõpetas Tallinna Prantsuse Lütseumis ja Tartu Ülikooli ajaloo erialal cum laude.[viide?] Muusikuteed alustas Saku Muusikakoolis (viiul, klaver, trompet) ning jätkas Georg Otsa nimelises Tallinna Muusikakoolis (helilooming), Tartu Ülikooli Viljandi kultuuriakadeemias (pärimusmuusika viiul) ja Eesti Muusika- ja Teatriakadeemias (elektroakustiline helilooming, cum laude.[viide?]) Ta on õppinud omal käel karmoškat mängima ja andnud välja Eesti esimese karmoškaõpiku "Karmoškaaabits" ning selle juurde kuuluva videokursuse. Leima on pannud aluse ansamblitele Kiiora (2010; viiul, karmoška, laul), H6im (2020; klahvpillid, laul, laulukirjutaja) ja Senat (2020; eestvedaja, klahvpillid, elektroonika). Aastast 2011 mängib ta viiulit, karmoškat ja laulab seto leelot rokkmuusikaga arranžeerivas ansamblis Zetod. 2014. aastal asutas Leima koos solfedžoõpetajast emaga Tartus muusikakooli Helivõlu ja õpetas seal 2022. aasta sügiseni heliloomingut, viiulit ja karmoškat. Ta on olnud pilli-, ansamblimängu ja muusikateooria õpetaja paljudel kursustel ja pillilaagrites Setomaal ja mujal Eestis (August Pulsti õpistu karmoška meistriklassid ning "Torupill ja karmoška" Viljandis, Helivõlu Luhamaa pillilaager ja Rikka Ivvani pillilaager Setomaal, Jalmar Vabarna suvine kitarrilaager). Leima on loonud muusikat lavastustele (Theatrumi ja Lavakunstikooli XXX lennu "Tabamata ime" 2020; Siim Maateni "Arm" 2015; "Meister Solness" Eesti Draamateatris 2022). Tema seaded kõlavad ka 2023. aasta noorte tantsupeol, mille muusikajuht ta 2022. a jaanuarist alates on. Olles tegev ka helirežissöörina (Kaisa Kuslapuu autoriplaat "Nupud" 2020, Senati kümme kuusinglit) rajas ta 2021. aastal kaaslastega ansamblist Senat Männikule proovi- ja salvestusstuudio Helikon. Matis Leima juured on Setomaal Luhamaa nulgas, mistõttu on ta tihedalt seotud Setomaa kultuurieluga. Ta on kirjutanud artikleid "Setomaa koguteosesse nr 3", Luhamaa nulga kogumikku, Võro-Seto Tähtraamatusse 2020; olnud 2012. aastal Setomaa noorsootska ja Seto Kongressi Vanemate Kogu asendusliige 2014–2017. Leima loodud on võistkondlikud (vabaõhu)mängud Õgmu Kuningriik (toimunud 2012–2014, 2018), Nenex ja seltskondlik strateegiamäng "12 kuningat". Seto Kuningriigi kuninga pillimees (2021) Hilana Taarka omakultuuripreemia seto keele ja pärimuskultuuri uusloominguga edasikandmise eest (Seto Kuningriigi isamaaliste laulude eest, kevad 2021) Hilana Taarka omakultuuripreemia seto keele ja pärimuskultuuri uusloominguga edasikandmise eest (autoripalade noodikogumiku „Luitekass“ eest, kevad 2019) Setomaa ülemsootska tänumedal (tegevuse eest ansambliga Kiiora, kevad 2018) 6 Etnokulpi ansambliga Zetod (aastatel 2013–2020) Eesti Muusikaauhinnad – Aasta etno/folk artist ansambliga Zetod (2014) Zetode laulusõnadel põhinev tehisaruga loodud album "Kae' ulli!" (2024) Ansambli Senat paroodiaalbum "Spinat – Riisikogu" (2022) Album kümnest kuusinglist ans Senatiga (2022) Kvadrofooniline kuuldemäng õigest ja valest muusikast: CD „Ülem heli“ (2020) Digitaalne EP „Katski karat kängä’“ ans Kiioraga (2020) CD ja lauluraamat „Traadilda’“ ans Zetodega (2020) „Karmoškaaabits“ (2019) Helikassett elektroonilise autorimuusikaga „Tasuta õnn“ (2018) CD „Rääräüss“ ans Kiioraga (2018) CD „Lätsi liina” ans Zetodega (2018) Autoripalade noodikogumik klaverile „Pimedus keldris” (2017) Fotonäitus „Ehm lendab” (2016) Pärimuslike autoripalade noodikogumik „Luitekass” (2015) CD „Lätsi kõrtsu” ans Zetodega (2013) CD „Püdsäjüräjidõ pido” ans Kiioraga (2012) "This is Senat". Youtube.com.  Matis Leima – pildid, videod ja helifailid Wikimedia Commonsis